**Változások a betegellátásban a koronavírus-járvány megfékezése kapcsán**

* **DEKK Belgyógyászati Klinika „A” Épület –**

**Tisztelt betegeink!**

**A járványügyi veszélyhelyzetre való tekintettel a járóbeteg-szakrendeléseinkre jelentkező, sürgős ellátást nem igénylő eseteket** **nem tudjuk fogadni;** részükre előjegyzést – az országos utasításnak megfelelően – csak a veszélyhelyzet megszűntével tudunk adni.

A szakrendelésekre **előjegyzett, nem sürgős kontrollra/véleményezésre** érkező betegeket kiértesítjük.

**Gyógyszerfelírásra** érkező betegek esetén a vizit lemondása mellett a receptet postán juttatjuk el, vagy lehetőség szerint elektronikus receptet készítünk.

**Amennyiben a korábban előjegyzett időpont előtt nem kap a beteg telefonon, vagy e-mailben értesítést** a vizsgálat esetleges elhalasztásáról, akkor is kérjük, hogy **előzetesen hívja fel klinikánkat**.

**Beteginformációs elérhetőségeink:**

**Telefon:** 06-52-411-717 (automata), mellék: 55563, 55946 (munkanapokon 8-14 óra között)

**Portai telefon:** 06-52-255-600

**Email:** beteginfoa@belklinika.com

Fentiek mellett kövessék figyelemmel[**Facebook**](https://www.facebook.com/unideb.hu/)oldalunkat: <https://www.facebook.com/unideb.hu/>

Kérjük tisztelt betegeinket, hogy **csak abban az esetben keressék fel a klinikánk speciális szakrendeléseit**, amennyiben **sürgős** problémájuk van. Kérjük együttműködésüket a fentiek betartásában saját maguk és az egészségügyi dolgozók védelme érdekében.

Fentiek mellett, az **általános belgyógyászati szakrendelésünk is szünetel**, sürgős esetben a felnőtt háziorvosi ügyeletet (tel.: 06-52-40-40-40), vagy a Sürgősségi Klinikát kell felkeresni.

Kérjük, hogy a **betegregisztráció során** **csak a beteg tartózkodjon a váróban**, a kísérő lehetőleg az épületen kívül várakozzon. A betegek regisztrációjakor pontosan meghatározzuk, hogy milyen időpontban kerülnek behívásra, addig – a fertőzés terjedésének megakadályozása céljából – ne tartózkodjanak az épületben.

Kérjük Önöket, hogy **a klinikára való belépéskor** az automata mellett **végezzenek kézfertőtlenítést** a mellékelt oldatokkal.

A **váróteremben** kérjük, **egymástól biztonságos – lehetőleg 2, de legalább 1 méter – távolságra** foglaljanak helyet. A **védőmaszk** hordása hasznos, a személyi **kézfertőtlenítő** alkalmazása kötelező.

Az emelt és kiemelt támogatással rendelhető gyógyszerekre és gyógyászati segédeszközökre kiállított **szakorvosi javaslatok a veszélyhelyzet időtartama alatt, valamint a veszélyhelyzet megszűnését követően 90 napig érvényesek maradnak.**

**Tisztelettel kérjük betegeink megértését és együttműködését a fentiek betartásában.**